《六月伏日同谢彦实倪氏池亭小酌》
明代·乌斯道

交深交浅情俱好，花落花开宴屡尝。佳会一时云乍合，虚亭六月水生凉。

琼芝成冻分金碗，莲实泛杯擘翠房。公悫此时曾纵饮，锦笺宁有墨蜚香。

作者简介：元明间浙江慈溪人，字继善。乌本良弟。与兄俱有学行。长于诗，意兴高远，飘逸出群。尤精书法。洪武初得有司荐，为永新县令，有惠政。后坐事谪戍定远。放还，卒。有《秋吟稿》、《春草斋集》。